kardosdrur/scandi-wiki huggingface dataset:
Herrestrup (Odsherred Kommune)

Herrestrup er en lille landsby på Nordvestsjælland med , beliggende i Grevinge Sogn i Odsherred. Landsbyen ligger i Odsherred Kommune og tilhører Region Sjælland.

Herrestrup er delt op i en østlig og vestlig del, eneste vej hvorpå man kan komme fra den ene til den anden til fods, er via en tunnel. Landsbyen er kulturelt nært forbundet med nabobyen Grevinge, idet Grevinge Centralskole befinder sig i Herrestrup.

I dag er der ikke længere folkeskole i Herrestrup. I stedet ligger Herrestrup skole- og videnscenter, med speciale i ADHD og autisme spektrum. 

Nærmeste folkeskoler er Vig eller Asnæs.

Der er ikke længere tankstation i Herrestrup eller pejsebutik, der er kun en idrætscafé. Der er nogle få erhvervs virksomheder og busterminal med transport til både Nykøbing og Holbæk.

Se også 
 Herrestrup Terminal

Kilder 

Byer i Odsherred Kommune
Horrorcore

Horrorcore er betegnelsen for en bestemt type rap som stammer fra Memphis, USA. Genrens navn beskriver musikken meget passende, da tonen i horrorcore er præget af dystre og/eller hårde rap beats. Tekst mæssigt er genren ligeledes præget af det groteske og dystre som f.eks. mord, voldtægt, pædofili, satanisme, kannibalisme eller lignende. Genren er selvfinansieret, dvs. at stort set alle kunstnerne producerer, udgiver og indspiller i deres eget hjemmestudie. Dette medfører også, at langt det meste horrorcore produceres på et lavt budget.

Af horrorcore musikere kan rapperen Necro nævnes som en af de største. Serial Killin Records, ejet af Sicktanick tha Soulless, har samlet et hold af nogle af de mest anerkendte artister fra genren under et enkelt pladeselskab. Under dette pladeselskab findes Sicktanick, Razakel, Two Clipz, Stitch mouth, Bloodshot, Con-crete og Komatose.

Af danske kunstnere indenfor genren findes der bl.a. MC Clemens, CrackMordaZ og Autonome Alkoholikere. Det, som mange i Danmark vil forbinde horrorcore med, er sandsynligvis rapgruppen Suspekt. De fleste ville formodentlig mene, at Suspekts første album er horrorcore pga. den billige produktion og rå lyd, samt albummets dybt perverse tekster. 

Mens nogen mener, at den amerikanske rapper Eminems musik kan siges at være horrorcore, mener andre at skillelinien går langt længere henne. Derved kan det konkluderes, at det i grunden er relativt subjektivt, hvornår noget er horrorcore og hvornår det ikke er.

Eksterne henvisninger 
 horrorcore.com 
 killmusick.com

Musikgenrer
Skydning (henrettelse)

Henrettelse ved skydning (også kaldet arkebusering) er en henrettelsesmetode som især forekommer i krigstid. En peloton, sædvanligvis en gruppe (8-10) soldater, beordres til samtidig at skyde på den dødsdømte, som oftest er en desertør eller spion. Således henrettede besættelsesmagten i Danmark fra 1943 til 1945 modstandsfolk ved skydning i Ryvangen.

Fra 1946 til 1950 blev der i Danmark henrettet 46 civile ved skydning. De var alle idømt dødsstraf for forbrydelser begået under 2. verdenskrig. I disse tilfælde bestod henrettelsespelotonen af politifolk.

Inden geværet var indført, forekom henrettelse med bue og pil (se Sebastian).

I nogle lande anses skydning for at være en ærefuld form for henrettelse. Krigsforbrydere bliver hængt ligesom andre kriminelle. Efter 2. verdenskrig ansøgte tre dødsdømte i Nürnberg om i stedet at blive skudt. Det var officererne Hermann Göring, Wilhelm Keitel og Alfred Jodl. Ansøgningen blev afslået.
Krigsforbrydere i Polen og Sovjetunionen og Norge blev henrettet ved skydning.

Dødsstraffen ophævedes i militær straffelov 1978. Pr. 1. januar 1993 ophævedes dødsstraf i det særlige tillæg til straffeloven fra 1945. Kun Fremskridtspartiet stemte imod.

Eksterne henvisninger 

 H.C. Andersens digt "Soldaten"

Henrettelse
Geometrisk sted

At en punktmængde, en kurve eller en ret linje er det geometriske sted for punkter med en bestemt egenskab vil sige, at alle kurvens punkter har denne egenskab, og at alle punkter med egenskaben ligger på kurven.

Eksempler:
 
 Midtnormal til et linje stykke er det geometriske sted for de punkter, der har samme afstand til linjestykkets to endepunkter.
 Parallelle linjer er det geometriske sted i planet, for punkterne med en given afstand til en ret linje.
 Cylinder er det geometriske sted i rummet, for punkterne med en given afstand til en ret linje.
 Vinkelhalveringslinje er det geometriske sted for de punkter, som har samme afstand til to linjer der skærer hinanden.
 Cirkel er det geometriske sted for punkterne med en given afstand til et givet punkt.

Elementær geometri
Lidsø

Lidsø er dannet af Peter Anton Alfred Hage i 1857-1865. Gården ligger i Rødby Sogn, Lolland Kommune. Hovedbygningen er opført i 1875 og ombygget i 1879 efter en brand, Hovedbygningen brændte igen i 1978/1979, men blev genopført i 1979.

Lidsø Gods er på 708 hektar

Ejere af Lidsø 

 (1865-1872) Peter Anton Alfred Hage
 (1872-1873) Frederica Vilhelmine Faber gift (1) Michaelsen (2) Hage
 (1873-1875) Laurits Jørgensen
 (1875-1893) Georg Krüger
 (1889-1896) Østifternes Kreditforening
 (1896-1935) Christen Moesgaard-Kjeldsen
 (1935) Ejnar Clausen
 (1935-1942) Hypotekforeningen 
 (1942-1960) Carlo B. Riis
 (1960-1971) Ernst Henriksen / Harald Henriksen
 (1971-1990) Ernst Henriksen / Jens Nordtorp Henriksen
 (1990-1993) Ernst Henriksen / Jette Nymann gift Henriksen
 (1993-1997) Ernst Henriksen / Anders Nordtorp Henriksen
 (1997-2001) Reni Willert / Bjarne Saxhof / Ole Friberg / Anders Nordtorp Henriksen
 (2001-2003) Anders Nordtorp Henriksen / Bjarne Saxhof
 (2003-2005) Anders Nordtorp Henriksen / Bjarne Saxhofs dødsbo
 (2005-) Anders Nordtorp Henriksen

Ekstern henvisninger 
 Lidsø Gods

Kilder 
 J. P. Trap: Danmark 1955, Kraks Landbrug

Herregårde i Lolland Kommune
Herregårde i Maribo Amt
Terrassa

Terrassa er en by i Catalonien. Byen har  indbyggere (2007) og ligger 30 km fra Barcelona.

Referencer

Eksterne henvisninger 

Byer i Catalonien
Sola

Sola en kommune i Rogaland fylke i Norge. En stor del af befolkningen, i 2005 9.640 mennesker , bor i Solas del af dobbeltbyen Stavanger/Sandnes, (som totalt har 173.132 indbyggere). Øvrige byer i kommunen er Tananger (5.817), Hålandsmarka (637) og Stenebyen (649).
I begyndelsen af 1980 var folketallet i kommunen 12.323.
Nutidens Sola kommune svarer til det, som fra 1840 hed Sola sogn i Håland herred.

Der er syv valgkredse i Sola kommune; Tananger, Sola, Håland, Dysjaland, Stangeland, Røyneberg og Grannes.

Stavanger lufthavn ligger i kommunen. Antal passagerer var 2.433.962 i 2003 (heraf til/fra utlandet 768.576). Også Hovedredningscentralen Syd-Norge er placeret her. I Risavika ligger der et stort havneanlæg.

Geografi 

Sola kommune ligger i den nordlige del af Jæren ved Hafrsfjord. Kommunen grænser til Klepp i syd, Sandnes i øst og Stavanger i øst og nord. I vest grænser kommunen til Nordsøen, som har skabt livsgrundlaget for utallige generationer.

I Sola findes mange fine sandstrande, blandt andet Solastranden. Kommunens højeste punkt er Kjerrberget (101 m.o.h.).

Arealet er 69 km². Størstedelen er frugtbart sletteland. Jordbrugsarealet er 41 km². Øen Rott er kendt for sit fugleliv.

Historie 

Sola kommune er rig på spor efter menneskers virksomhed fra stenalder via bronzealder, vikingetid og frem til i dag. Rige gravfund, mange fortidsminder og spor efter store gårde fortæller om en storhedstid helt tilbage til bronzealderen.
Rægehaugane er det rigeste gravfund i Norge fra bronzealderen.

Kendte navne fra vikingetiden er Harald Hårfagre (ca. 865-ca. 933) og Erling Skjalgsson (født ca. 975). Begge er markante skikkelser i Norgeshistorien.
Sidstnævnte er også kaldt Rygekongen eller Rygenes konge. En kold eftermiddag før jul i 1028 blev han fældet af Aslak Fitjaskalles stridsøkse i et slag oppe ved Bokn, hvor Erlings styrker blev slået af Olav Haraldsson og hans folk.

Samlingen af Norge til et rige menes sket ved Ytraberget i Sola kommune. En bautasten med Kong Olavs signatur blev rejst nær toppen af Ytraberget ved 1100-års jubilæet i 1972. Monumentet Sverd i fjell af kunstneren Fritz Røed blev afsløret i 1983. Det ligger i Møllebugten (ved den del af Hafrsfjord, som tilhører Stavanger kommune).

Sola Ruinkirke fra 1120-1150 er restaureret og blev genåbnet i 1995.

I 1200-tallet var Sola delt i tre sogne med hver sin kirke, en på Håland, en på Sola og en på Tjora. Det var disse tre sogne, som i 1840 blev slået sammen til et.

Det første herredsstyre i Håland (daværende skrivemåde Haaland) blev kaldt sammen i 1837 og valgte losoldermand Gabriel Monsen som sin første ordfører.

Den tidligere kommune Håland blev i 1930 delt mellem Sola og daværende Madla kommune, (som i 1965 blev lagt sammen med Stavanger).

Museer og samlinger 

 Flyhistorisk Museum, Sola
 Kystkultursamlingen i Tananger
 Rogaland Krigshistoriske Museum

Kommuner i Rogaland
Bydele og forstæder i Stavanger
Vuggevise

En Vuggevise (eller Berceuse) er en sang, en vise eller et stykke musik, der er spillet, nynnet eller sunget for at få børn til at falde i søvn. Sandsynligvis har de første vuggeviser været både digtet og komponeret af moderen 

Oprindelse og alder på disse viser er ret usikre, men har antageligvist været brugt i flere århundreder.

Børnesange
Minimalstat

Minimalstat eller natvægterstat, liberalistisk statsmodel med det mindst mulige antal af opgaver, nemlig at beskytte borgerne mod hinanden med politi og retssystem samt at beskytte borgerne mod ydre fjender med et militær. Alle andre opgaver henlægges til private ordninger.  

For klassiske liberalister og neoliberalister anses minimalstaten for at være den eneste retfærdige stat, da beskatning er minimal og statens intervention i borgernes liv og hverdag er så minimal som overhovedet muligt. Mange tror fejlagtigt, at minimalstaten stammer fra grundlæggeren af den moderne kapitalisme, Adam Smith, men faktisk argumenterede han for, at staten også skulle tage sig af undervisning og forskning.

Anders Fogh Rasmussen har tidligere været fortaler for denne samfundsform i sin bog Fra socialstat til minimalstat.

Politik
Monetarisme

Monetarisme er en makroøkonomisk teori der hævder, at et lands prisniveau og øvrige økonomi styres mest effektivt ved, at man kontrollerer pengemængden, snarere end med finanspolitiske virkemidler. Udviklet af den økonomiske Chicagoskole med Milton Friedman som frontfigur.

Makroøkonomi
Strand kommune

Strand  er en kommune i Rogaland fylke i Norge. Kommunen grænser til Hjelmeland og Forsand. Over fjorden ligger Sandnes, Stavanger, Rennesøy og Finnøy. Kommunen kan skilte med to hovedcentre, Jørpeland, som er administrationscenter, og Tau. Jørpeland har cirka 6.000 indbyggere, mens Tau har 2.500.

Kommunen regnes i øvrigt som et udkantsområde.

Referencer 

Kommuner i Rogaland
Ryfylke
Strand
Mars Incorporated

Mars Incorporated en verdenskendt fabrikant af konfekture, dyremad og andre fødevarer. I 2015 omsatte Mars Incorporated for 33 milliarder amerikanske dollars, og er af Forbes rangeret som det sjette største private firma i USA. Koncernen blev startet i 1911 og har sit hovedkvarter i McLean, Virginia i USA.

28. april 2008 meddeltes, at firmaet for 23 mia $ overtager tyggegummifirmaet Wrigleys. Herefter vil Mars Inc. overhale britiske Cadbury Schweppes som verdens største konfektureproducent..selskabet er kendt for at producere kattemaden Whiskas, hundemaden Pedigree, samt Uncle Ben's. Selskabet er ejet af Mars-familien hvilket gører det til et af USAs største familieejede virksomheder.

Mars Limited 

Mars Limited er navnet på den britiske gren af Mars, Inc. Selskabet har hovedkvarter i Slough i England. Mars Limited producerer nogle chokoladebarer som ikke produceres i Mars, Inc. (blandt andet Maltesers og Tunes).

Chokoladen som i USA sælges som Milky Way Sælges i Europa som Mars.Den europæiske Milky Way, sælges i USA som 3 Musketeers.Chokoladen som tidligere hed Mars i USA, er nu omdøbt til Snickers Almond Bar, og sælges ikke i Europa.

Masterfoods 
Masterfoods Incorporated er ejer af mange kendte brands.

 Bounty
 Celebrations
 Dove Chocolate
 Galaxy
 Kudos
 Lockets
 M-Azing
 Maltesers
 M&M's
 Mars (chokolade)
 Mars Delight
 Milky Way
 Skittles
 Snickers
 Starburst
 3 Musketeers
 Topic
 Twix
 Snicker's Marathon Energy Bar

Eksterne referencer 

Etableret i 1911
Konfekturevirksomheder fra USA
 
Dyremadsvirksomheder
Suldal

Suldal er en kommune i den nordøstlige del af Rogaland fylke i Norge. Kommunen grænser i nord til Sauda og Odda, i øst til Vinje og Bykle, i syd til Hjelmeland, og i vest til Vindafjord. Over fjorden ligger Finnøy og Tysvær kommuner.

Kommunen har 3.984 indbyggere, hvoraf 1.174 af dem er fordelt i en række småbyer. Den er med sine 1.740 km² den største i Rogaland, og landskapet strækker sig fra kyst- og fjordlandskab til dalstrøg, skove og uberørte fjeldområder.

Suldal er en af de store kraftproducerende kommuner i Norge. Opbygningen begyndte i 1960'erne da Suldalsvatnets nedbørsområdet blev genstand for omfattande regulering. Først kom Røldal-Suldal og senere Ulla-Førre. Omtrent 8% af den samlede kraftproduktion i Norge foregår i kommunen, og de store dæmningsanlæg og Blåsjø er et besøg værd. Reguleringen har ført til store indgreb i naturen, men også store indtægter for kommunen, som nu får en stor del af sine indtægter fra kraftproduktion.

Kommunesenteret Sand er et trafikknudepunkt, handels- og skolecenter. Der kan man blandt andet finde specialbutikker, lægekontor, apotek og tandlæge. Suldal er også værtskommune for Topp Volley Norge og har som til formål at uddanne top-volleyballspillere. Suldal har opfostret mange volleyballtalenter gennem årene.

Kommuner i Rogaland
Ryfylke
Stine Sylvestersen

Stine Sylvestersen (født 11. december 1960) er en dansk skuespiller og journalist.

I trilogien om Stine af Lise Roos, spiller hun hovedrollen som den henholdsvis 8, 11 og 18 årige pige.

Arbejder i 2006 som journalist på TV 2/Lorry.

Film 
 Hej Stine! (1970)
 I din fars lomme (1973)
 Sådan er jeg osse (1980)
 Wonderful Copenhagen (1984)

Eksterne henvisninger 
 

Skuespillere fra Danmark
Journalister fra Danmark
Fra socialstat til minimalstat

Fra socialstat til minimalstat er en debatbog, som Anders Fogh Rasmussen udgav i 1993.

I bogen argumenterede Anders Fogh Rasmussen for sin opfattelse af, hvorfor staten bør indskrænkes til fordel for markedet. Ifølge Anders Fogh Rasmussen sikrer det dels friheden bedst, dels er det den eneste instans, der bedst kan afgøre menneske­lige belønningers størrelse. Anders Foghs nyliberalisme i bogen er inspireret af den amerikanske politiske filosof Robert Nozick. Anders Fogh tilslutter sig Nozicks ræsonnementer, men siger at staten også har en forpligtelse til at tage sig af dem, der uforskyldt er bragt i en situation, hvor de ikke kan forsørge sig selv, og den skal sørge for, at alle får muligheder for at udøve friheden ved at stille grunduddannelse til rådighed.

Citat fra bogen:

Op til folketingsvalget 20. november 2001 tog Poul Nyrup Rasmussen (S), den daværende statsminister, bogen frem under et debatmøde og rev sider ud af den med henvisning til, at Anders Fogh Rasmussen har ændret standpunkt og ikke længere er tilhænger af minimalstaten. Bogen er udsolgt fra forlaget.

Referencer 

Litteratur i 1993
Danmarks politik
Ségolène Royal

Marie-Ségolène Royal (født den 22. september 1953 i Dakar i Senegal) er en fransk politiker. Hun tiltrådte 2. april 2014 som minister for miljø, bæredygtighed og energi. Inden da var hun i to valgperioder formand for regionsrådet i Poitou-Charentes, medlem af Nationalforsamlingen og et fremtrædende medlem af socialistpartiet (PS). Desuden er hun præsident for Association Internationale des Régions Francophones. Den 16. november 2006 blev hun af socialistpartiets medlemmer valgt som partiets kandidat ved det franske præsidentvalg i april og maj 2007.

Biografi 
Ségolène Royal er uddannet fra den prestigefyldte forvaltningsskole École Nationale d'Administration i 1980. Royal dannede i en årrække par med socialistpartiets leder, François Hollande, som hun traf på ENA. Sammen har de fire børn.

Præsidentvalget 2007 
Ved præsidentvalgets første runde, 22. april 2007, fik Royal næstflest stemmer, ca. 25%. Ved valgets anden runde tabte Royal med 46,7% af stemmerne mod Sarkozys 53,3%.

Henvisninger 

Præsidentkandidater fra Frankrig
Socialister fra Frankrig
Miljøministre fra Frankrig
Halsted Kloster

Halsted Kloster er et kloster, som 1231 nævnes første gang. Halsted Kloster hed Juellinge fra 1721 til 1922. Klosteret ligger i Halsted Sogn, Lollands Nørre Herred, Maribo Amt, Højreby Kommune. Den gamle hovedbygning er opført i 1589-1591 ved Hans von Andorf, Ny Hovedbygning opført 1847-1849.

Halsted Kloster Gods er på 1964 hektar med Skelstofte, Hellingegården, Højfjældegård, Vesterborggård, Charlottenlund og Sønderborggård

Ejere af Halsted Kloster 
 1231-1305 – Kronen
 1305-1536 – Halsted Kloster
 1536-1718 – Kronen
 1718-1726 – Jens baron Juel-Vind (efter mageskifte med Juellinge (Stevns) ændrer godset navn til Juellinge)
 1726-1738 – Ide Helle Margrethe Frederiksdatter Krag gift Juel-Vind
 1738-1776 – Jens baron Krag-Juel-Vind 
 1776-1799 – Sophie Magdalene Carlsdatter von Gram gift Krag-Juel-Vind
 1799-1815 – Frederik Carl baron Krag-Juel-Vind 
 1815-1838 – Carl Ludvig baron Krag-Juel-Vind-Frijs
 1838-1885 – Frederik Julius greve Krag-Juel-Vind-Frijs 
 1885-1907 – Jens Christian greve Krag-Juel-Vind-Frijs 
 1907-1926 – Frederik lensgreve Krag-Juel-Vind-Frijs (efter lensafløsningen får godset i 1922 sit oprindelige navn Halsted Kloster)
 1926-1959 – Niels lensgreve Krag-Juel-Vind-Frijs
 1959-nu – Mogens Erhard Frederik greve Krag-Juel-Vind-Frijs

Eksterne henvisninger 
 www.halstedkloster.dk - Halsted Kloster Gods
 www.halstedklostergolfklub.dk - Halsted Kloster Golfklub

Kilder 
 J.P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Fredede arealer i Danmark
Fredede slotte og herregårde i Danmark
Fredede bygninger, konstruktioner og anlæg i Lolland Kommune
Trapezius

Trapezmusklen (latin: Musculus trapezius) er en muskel, der udspringer fra bagkanten af kraniet og lodret ned på hver side af rygsøjlen til en af de sidste brysthvirvler. Musklen hæfter på skulderbladet, overarmsknoglen og på nøglebenet.

Funktion 
Foruden at løfte skulderen kan trapezmusklen dreje skulderbladet, så dets laterale (væk fra midten) hjørne med ledfladen svinger opad og fremad. Indirekte er musklen med til at bevæge og styre halshvirvelsøjlen og hovedet. Ved lammelse af musklen synker skulderbladet nedad og fremad, og udadrotationen svækkes. 

Spændinger i trapezius musklen kan give spændingshovedpine på siden af hovedet/bag ørerne.

Træning 

Som alle andre muskler, kan denne også trænes. Her er en øvelse som nakkestem fordelagtig. En mere kompliceret øvelse, der har stor effekt på især den øverste del, er stødvend.

Yderligere billeder

Referencer

Litteraturliste 
 

Overfladiske rygmuskler
Anastacia

Anastacia (født Anastacia Lyn Newkirk den 17. september 1968) er en amerikansk danser, popsanger og sangskriver som har solgt over 20 mio. plader siden sit debutalbum Not That Kind i 1999. Hun er født i Chicago og opvokset i New York

Diskografi

Album 
 Not That Kind (2000)
 Freak of Nature (2001)
 Anastacia (2004)
 Heavy Rotation (2008)
 It's a Man's World (2012)
 Resurrection (2014)
Good Night Songs for Rebel Girls (2020)

Singler 
 1993: One More Chance
 1993: Forever Luv (duet with David Morales)
 1998: Mi Negra, Tu Bombón (duet with Omar Sosa)
 1999: Tienes Un Solo (duet with Omar Sosa)
 1999: I'm Outta Love
 2000: Not That Kind
 2000: Saturday Night's Alright for Fighting (duet with Elton John)
 2001: Love Is Alive (duet with Vonda Shepard)
 2001: Cowboys And Kisses
 2001: Made For Lovin' You
 2001: Paid My Dues
 2001: Let It Be (duet with Paul McCartney, Anastacia other artists)
 2001: I Ask of You (duet with Luciano Pavarotti)
 2001: What More Can I Give (duet with Michael Jackson and other artists)
 2001: I Thought I Told You That (duet with Faith Evans)
 2002: You Shook Me All Night Long (duet with Celine Dion)
 2002: Bad Girls (duet with Jamiroquai)
 2002: One Day in Your Life
 2002: Boom
 2002: Why'd You Lie To Me
 2002: You'll Never Be Alone
 2003: We Are the Champions, We Will Rock You, Amandla (duet with Queen, Beyoncé, Bono, Cast and David A. Stewart)
 2003: Love Is a Crime
 2004: Left Outside Alone
 2004: Sick And Tired
 2004: Welcome To My Truth
 2004: Heavy On My Heart
 2004: I Do (duet with Sonny Sandoval)
 2005: Everything Burns (duet with Ben Moody)
 2006: I Belong to You (duet with Eros Ramazzotti)
 2007: Sing (duet with Annie Lennox and other artists)
 2005: Everything Burns (duet with Ben Moody)
 2005: Pieces Of A Dream
 2006: I Belong To You (duet with Eros Ramazzotti)
 2008: I Can Feel You
 2008: Absolutely Positively
 2009: Defeated
 2009: Stalemate (duet with Ben's Brothers)
 2009: Stalemate (duet with Ben's Brother)
 2009: Holding Back the Years (duet with Simply Red)
 2010: Safety (duet with Dima Bilan)
 2010: Burning Star (duet with Natalia)
 2011: What Can We Do (A Deeper Love) (duet with Tiësto)
 2012: If I Was Your Boyfriend (duet with Tony Moran)
 2010: Safety (duet with Dima Bilan)
 2010: Burning Star (duet with Natalia Druyts)
 2011: What Can We Do (A Deeper Love) (duet with Tiësto)
 2012: If I Was Your Boyfriend (duet with Tony Moran)
 2012: Dream on
 2012: Best Of You
 2014: Stupid Little Things
 2014: Staring at the Sun
 2014: Lifeline
 2015: Take This Chance

Kompilation 
 Pieces of a Dream (2005)
 Ultimate Collection (2015)

Eksterne henvisninger 

 

Sangere fra USA
Personer fra Chicago
X Factor-dommere